คนไม่ท้องมีโอกาสมดลูกแตกได้มั้ยคะ ถ้าโดนลูกกระโดดทับท้องอย่างแรง มดลูกมีโอกาสแตกได้มั้ยคะ
สวัสดีค่ะ มดลูกแตกเป็นภาวะฉุกเฉินที่เกิดขึ้นได้จากการตั้งครรภ์และการคลอด ก่อนที่มดลูกใกล้จะแตก จะมีอาการปวดท้องมากจากการที่มดลูกหดรัดตัวแรงมากและนาน บางรายแทบจะไม่มีระยะคลายตัวของมดลูกเลย หลังมดลูกแตกอาจมีอาการารเสียเลือดและมีเลือดออกในช่องท้อง ถ้าเสียเลือดอย่างรวดเร็วจะมีปัญหากระทบต่อการไหลเวียนโลหิตในร่างกายอย่างเฉียบพลัน ตามมาด้วยอาการแสดงของภาวะช็อก ได้แก่ ชีพจรเต้นเร็ว ความดันต่ำสาเหตุที่พบได้บ่อยคือความอ่อนแอของผนังมดลูกจากการที่มีแผลผ่าตัดมาก่อน เช่นมีเนื้องอกมดลูก หรือเคยผ่าตัดคลอด ทำให้ผนังมดลูกไม่สามารถทนต่อการหดรัดตัวเนื่องจากการเจ็บครรภ์คลอดได้ ผนังมดลูกก็จะแตกบริเวณที่เคยเป็นรอยผ่าตัดเดิม นั่นคือเกิดในครรภ์ที่สองเป็นต้นไปเป็นภาวะที่เกิดจากอุบัติเหตุที่ไม่เกี่ยวกับการคลอดบุตรได้น้อยมากๆ ต้องเป็นอุบัติเหตุที่รุนแรงมาก และมักจะมีอวัยวะภายในอื่นๆฉีกขาดร่วมไปด้วยแนะนำถ้าสงสัยว่ามีมดลูกแตก หรือมีอาการดังกล่าวไปเบื้องต้น ควรรีบไปพบแพทย์ค่ะ